**ОБРАЗАЦ 1.**

На основу члана 33. Закона о раду („Службени гласник Републике Српске“, бр. 1/16, 66/18, 91/21 – Одлука Уставног суда Републике Српске и 119/21) послодавац (назив / име и презиме послодавца) (у даљем тексту: послодавац) и радник (име и презиме радника) из (адреса радника: град, улица и број), са завршеном школом/факултетом (назив школе/факултета)и стручним/научним називом (академско / стручно звање / занимање (у даљем тексту: радник), закључују:

**УГОВОР О РАДУ**

**НА НЕОДРЕЂЕНО ВРИЈЕМЕ**

1. Овим уговором заснива се радни однос између послодавца и радника на неодређено вријеме.

Радник ступа у радни однос (датум) и распоређује се на радно мјесто, односно послове (назив радног мјеста).

2. Радно вријеме радника износи (број часова) часова у радној седмици и распоређује се у (петодневној/шестодневној) радној седмици, са (једнократним/двократним/смјенским) распоредом радног времена.

3.[[1]](#footnote-1)\*За редован рад и просјечно остварене резултате рада, радник остварује бруто плату у износу (износ бруто плате) конвертибилних марака мјесечно.

4. Основна плата радника, у складу са законом, колективним уговором и уговором о раду, увећава се:

* (проценат увећања, најмање 0,3%) за сваку годину радног стажа радника,
* (проценат увећања, %) по основу прековременог рада,
* (проценат увећања, %) по основу рада на дан републичког празника, односно другог дана када се по Закону не ради,
* (проценат увећања, %) по основу ноћног рада,
* (проценат увећања, %) по основу приправности,
* (проценат увећања, %) по основу рада на радном мјесту са отежаним условима рада,
* (проценат увећања, %) по основу радног учинка,
* (проценат увећања, %) по основу (основ увећања).

5. Послодавац ће раднику плату исплаћивати (седмично, сваке двије седмице / мјесечно), а најкасније до (дана) у мјесецу, односно краја текућег мјесеца за претходни мјесец, уколико плату исплаћује мјесечно.

6. Раднику или његовој породици припада помоћ у случају:

* смрти радника (износ) конвертибилних марака,
* смрти члана породице (износ) конвертибилних марака,
* наступања тешке инвалидности или дуготрајне болести радника (износ) конвертибилних марака,
* у (случају) (износ) конвертибилних марака.

7. Право на одморе, одсуства, заштиту на раду, заштиту права из радног односа и сва друга права по основу рада која нису посебно уређена овим уговором, радник остварује у складу са одредбама Закона о раду, других прописа, колективних уговора и општих аката послодавца (назив општих аката послодавца), са којима је радник упознат приликом закључивања овог уговора.

8. Послодавац ће, у складу са Законом, радника пријавити на обавезне видове осигурања у Јединствени систем регистрације, контроле и наплате доприноса и раднику уручити копију пријаве.

9. Послодавац може раднику отказати овај уговор:

* ако не остварује резултате рада или нема потребна знања и способности за обављање послова на којима ради,
* ако је правоснажно осуђен за кривично дјело на раду или у вези са радом,
* ако усљед технолошких, економских или организационих промјена престане потреба за обављањем одређеног посла или дође до смањења обима посла, а послодавац не може раднику обезбиједити други посао,
* ако радник одбије закључење анекса уговора у смислу члана 170. став 1. т. 1) до 4) Закона о раду,
* ако се не врати на рад код послодавца у року од пет дана од дана истека рока мировања радног односа из члана 94. Закона о раду, односно неплаћеног одсуства из члана 93. Закона о раду,
* ако радник својом кривицом учини тежу повреду радне обавезе или дисциплине утврђену Законом о раду и колективним уговором.

У случајевима из ал. 1, 3. и 4. ове тачке, радник има права на отказни рок у трајању од (број дана, најмање 30) дана и отпремнину, у складу са Законом и колективним уговором.

10. Радник може послодавцу отказати овај уговор без обавезе навођења разлога. Отказ Уговора о раду радник доставља послодавцу у писаном облику, најкасније 15 дана прије дана који је радник навео као дан престанка радног односа.

Радник може отказати овај уговор због повреде обавеза од стране послодавца, које произлазе из Закона о раду, других прописа, општих аката и овог уговора. У том случају, отказ се послодавцу може доставити најкасније један дан прије дана који је радник навео као дан престанка радног односа.

11. Послодавац може раднику понудити измјену садржаја овог уговора (анекс уговора) у случајевима прописаним Законом о раду.

12. У случају да се након закључења овог уговора закључи колективни уговор код послодавца, односно његове измјене и допуне, или се на послодавца прошири примјена Општег или посебног колективног уговора, којима су прописана повољнија права по основу рада или њихов обим у односу на одредбе овог уговора, на међусобна права и обавезе радника и послодавца ће се примјењивати одредбе које су повољније за радника.

13. Овај уговор је закључен (датум) године у (мјесто закључења уговора).

14. Један примјерак Уговора уручен је раднику прије ступања радника на рад.

Уговорне стране

Радник За послодавца

1. \*Поред података из т. 3. до 6, у Уговору о раду на неодређено вријеме могу се навести одредбе одговарајућих закона и општег акта, којима су та питања уређена у вријеме закључења овог уговора. [↑](#footnote-ref-1)